Document ID: 32000R1477

Kommissionens forordning (EF) nr. 1477/2000
af 10. juli 2000
om fastsættelse af de nedsatte landbrugselementer og den tillægstold, som i henhold til Europaaftalerne skal anvendes fra den 1. juli 2000 ved indførsel til Fællesskabet af varer henhørende under Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2491/98(2), særlig artikel 7, og
ud fra følgende betragtninger:
(1) Protokol 3 om handelen mellem Den Tjekkiske Republik og Fællesskabet med forarbejdede landbrugsprodukter blev ændret ved protokollen om tilpasning af Europaaftalen med Den Tjekkiske Republik som følge af udvidelsen og Uruguay-runden(3), som trådte i kraft den 1. december 1998.
(2) Protokol 3 om handelen mellem Den Slovakiske Republik og Fællesskabet med forarbejdede landbrugsprodukter blev ændret ved protokollen om tilpasning af Europaaftalen med Den Slovakiske Republik som følge af udvidelsen og Uruguay-runden(4), som trådte i kraft den 1. november 1998.
(3) Protokol 3 om handelen mellem Republikken Ungarn og Fællesskabet med forarbejdede landbrugsprodukter blev ændret ved protokollen om tilpasning af Europaaftalen med Republikken Ungarn som følge af udvidelsen og Uruguay-runden(5), som trådte i kraft den 1. januar 1999.
(4) Protokol 3 om handelen mellem Rumænien og Fællesskabet med forarbejdede landbrugsprodukter blev ændret ved protokollen om tilpasning af Europaaftalen med Rumænien som følge af udvidelsen og Uruguay-runden(6), som trådte i kraft den 1. januar 1999.
(5) Protokol 3 om handelen mellem Bulgarien og Fællesskabet med forarbejdede landbrugsprodukter blev ændret ved protokollen om tilpasning af Europaaftalen med Bulgarien som følge af udvidelsen og Uruguay-runden(7), som trådte i kraft den 1. juli 2000.
(6) Protokol 2 om samhandelen med forarbejdede landbrugsprodukter, ændret ved protokollen om tilpasning af Europaaftalen med Republikken Estland(8), trådte i kraft den 1. september 1999.
(7) Protokol 2 om samhandelen med forarbejdede landbrugsprodukter, ændret ved protokollen om tilpasning af Europaaftalen med Republikken Litauen(9), trådte i kraft den 1. september 1999.
(8) Protokol 2 om samhandelen med forarbejdede landbrugsprodukter, ændret ved protokollen om tilpasning af Europaaftalen med Republikken Letland(10), trådte i kraft den 1. marts 2000.
(9) Den told, der er en følge af disse foranstaltninger, kan dog ikke være højere end den told, der følger af anvendelsen af den fælles toldtarif.
(10) Kommissionens forordning (EF) nr. 1460/96(11), ændret ved forordning (EF) nr. 2495/97(12), indeholder gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93 -
UDSTEDT FØLGENDE FORORDNING:
Artikel 1
Ved denne forordning fastsættes de nedsatte landbrugselementer, der skal anvendes fra den 1. juli 2000 ved indførsel af varer henhørende under forordning (EF) nr. 3448/93, for hvilke der i de præferenceaftaler, der er indgået med de pågældende lande, er fastsat en nedsættelse af landbrugselementet, samt den tilsvarende nedsatte tillægstold.
Artikel 2
De i bilag I og II anførte beløb gælder for indførsler fra Den Tjekkiske Republik på de vilkår, der er fastsat i henhold til protokol 3 til aftalen med Den Tjekkiske Republik om handel og handelsanliggender.
De i bilag III og IV anførte beløb gælder for indførsler fra Den Slovakiske Republik på de vilkår, der er fastsat i henhold til protokol 3 til aftalen med Den Slovakiske Republik om handel og handelsanliggender.
De i bilag V, VI, VII og VIII anførte beløb gælder for indførsler fra Republikken Ungarn på de vilkår, der er fastsat i henhold til protokol 3 til aftalen med Republikken Ungarn om handel og handelsanliggender.
De i bilag IX og X anførte beløb gælder for indførsler fra Rumænien på de vilkår, der er fastsat i henhold til protokol 3 til aftalen med Rumænien om handel og handelsanliggender.
De i bilag XI og XII anførte beløb gælder for indførsler fra Bulgarien på de vilkår, der er fastsat i henhold til protokol 3 til aftalen med Bulgarien om handel og handelsanliggender.
De i bilag XIII og XIV anførte beløb gælder for indførsler fra Republikken Estland på de vilkår, der er fastsat i henhold til protokol 2 til aftalen med Republikken Estland om handel og handelsanliggender.
De i bilag XV og XVI anførte beløb gælder for indførsler fra Republikken Litauen på de vilkår, der er fastsat i henhold til protokol 2 til aftalen med Republikken Litauen om handel og handelsanliggender.
De i bilag XVII og XVIII anførte beløb gælder for indførsler fra Republikken Letland på de vilkår, der er fastsat i henhold til protokol 2 til aftalen med Republikken Letland om handel og handelsanliggender.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2000.

Labels: 17
5
3
6
18
15